- ΠΡΟΣ ΤΙΜΟΘΕΟΝ Α
- <
- 2
- >

2
1 Παρακαλῶ οὖν πρῶτον πάντων ποιεῖσθαι δεήσεις, προσευχάς, ἐντεύξεις, εὐχαριστίας, ὑπὲρ πάντων ἀνθρώπων, 2 ὑπὲρ βασιλέων καὶ πάντων τῶν ἐν ὑπεροχῇ ὄντων, ἵνα ἤρεμον καὶ ἡσύχιον βίον διάγωμεν ἐν πάσῃ εὐσεβείᾳ καὶ σεμνότητι. 3 ⸀τοῦτο*τοῦτο WH Treg NA28 ] + γὰρ RP καλὸν καὶ ἀπόδεκτον ἐνώπιον τοῦ σωτῆρος ἡμῶν θεοῦ, 4 ὃς πάντας ἀνθρώπους θέλει σωθῆναι καὶ εἰς ἐπίγνωσιν ἀληθείας ἐλθεῖν. 5 εἷς γὰρ θεός, εἷς καὶ μεσίτης θεοῦ καὶ ἀνθρώπων ἄνθρωπος Χριστὸς Ἰησοῦς, 6 ὁ δοὺς ἑαυτὸν ἀντίλυτρον ὑπὲρ πάντων, τὸ μαρτύριον καιροῖς ἰδίοις· 7 εἰς ὃ ἐτέθην ἐγὼ κῆρυξ καὶ ἀπόστολος— ἀλήθειαν ⸀λέγω†λέγω WH Treg NA28 ] + ἐν Χριστῷ RP οὐ ψεύδομαι— διδάσκαλος ἐθνῶν ἐν πίστει καὶ ἀληθείᾳ.
8 Βούλομαι οὖν προσεύχεσθαι τοὺς ἄνδρας ἐν παντὶ τόπῳ, ἐπαίροντας ὁσίους χεῖρας χωρὶς ὀργῆς καὶ ⸀διαλογισμοῦ‡διαλογισμοῦ Treg NA28 RP ] διαλογισμῶν WH 9 ὡσαύτως ⸀καὶ§καὶ Treg NA28 ] – WH; + τὰς RP γυναῖκας ἐν καταστολῇ κοσμίῳ μετὰ αἰδοῦς καὶ*καὶ WH Treg NA28 ] ἢ RP σωφροσύνης κοσμεῖν ἑαυτάς, μὴ ἐν πλέγμασιν ⸀καὶ ⸀χρυσίῳ†χρυσίῳ WH NA28 ] χρυσῷ Treg RP ἢ μαργαρίταις ἢ ἱματισμῷ πολυτελεῖ, 10 ἀλλʼ ὃ πρέπει γυναιξὶν ἐπαγγελλομέναις θεοσέβειαν, διʼ ἔργων ἀγαθῶν. 11 γυνὴ ἐν ἡσυχίᾳ μανθανέτω ἐν πάσῃ ὑποταγῇ· 12 ⸂διδάσκειν δὲ γυναικὶ‡διδάσκειν δὲ γυναικὶ WH Treg NA28 ] Γυναικὶ δὲ διδάσκειν RP οὐκ ἐπιτρέπω, οὐδὲ αὐθεντεῖν ἀνδρός, ἀλλʼ εἶναι ἐν ἡσυχίᾳ. 13 Ἀδὰμ γὰρ πρῶτος ἐπλάσθη, εἶτα Εὕα· 14 καὶ Ἀδὰμ οὐκ ἠπατήθη, ἡ δὲ γυνὴ ⸀ἐξαπατηθεῖσα§ἐξαπατηθεῖσα WH Treg NA28 ] ἀπατηθεῖσα RP ἐν παραβάσει γέγονεν. 15 σωθήσεται δὲ διὰ τῆς τεκνογονίας, ἐὰν μείνωσιν ἐν πίστει καὶ ἀγάπῃ καὶ ἁγιασμῷ μετὰ σωφροσύνης.

- ΠΡΟΣ ΤΙΜΟΘΕΟΝ Α
- <
- 2
- >

*2:3 τοῦτο WH Treg NA28 ] + γὰρ RP

†2:7 λέγω WH Treg NA28 ] + ἐν Χριστῷ RP

‡2:8 διαλογισμοῦ Treg NA28 RP ] διαλογισμῶν WH

§2:9 καὶ Treg NA28 ] – WH; + τὰς RP

*2:9 καὶ WH Treg NA28 ] ἢ RP

†2:9 χρυσίῳ WH NA28 ] χρυσῷ Treg RP

‡2:12 διδάσκειν δὲ γυναικὶ WH Treg NA28 ] Γυναικὶ δὲ διδάσκειν RP

§2:14 ἐξαπατηθεῖσα WH Treg NA28 ] ἀπατηθεῖσα RP

© 2010 Society of Biblical Literature and Logos Bible Software