- ΠΡΟΣ ΦΙΛΙΠΠΗΣΙΟΥΣ
- <
- 2
- >

2
1 Εἴ τις οὖν παράκλησις ἐν Χριστῷ, εἴ τι παραμύθιον ἀγάπης, εἴ τις κοινωνία πνεύματος, εἴ τις σπλάγχνα καὶ οἰκτιρμοί, 2 πληρώσατέ μου τὴν χαρὰν ἵνα τὸ αὐτὸ φρονῆτε, τὴν αὐτὴν ἀγάπην ἔχοντες, σύμψυχοι, τὸ ἓν φρονοῦντες, 3 μηδὲν κατʼ ἐριθείαν ⸂μηδὲ κατὰ*μηδὲ κατὰ WH Treg NA28 ] ἢ RP κενοδοξίαν, ἀλλὰ τῇ ταπεινοφροσύνῃ ἀλλήλους ἡγούμενοι ὑπερέχοντας ἑαυτῶν, 4 μὴ τὰ ἑαυτῶν ⸀ἕκαστοι†⸀ἕκαστοι WH Treg ] ἕκαστος NA28 RP ⸀σκοποῦντες‡σκοποῦντες WH Treg NA28 ] σκοπεῖτε RP ἀλλὰ καὶ τὰ ἑτέρων ⸁ἕκαστοι§⸁ἕκαστοι WH Treg NA28 ] ἕκαστος RP 5 τοῦτο ⸀φρονεῖτε*φρονεῖτε WH Treg NA28 ] γὰρ φρονείσθω RP ἐν ὑμῖν ὃ καὶ ἐν Χριστῷ Ἰησοῦ, 6 ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ, 7 ἀλλὰ ἑαυτὸν ἐκένωσεν μορφὴν δούλου λαβών, ἐν ὁμοιώματι ἀνθρώπων γενόμενος· καὶ σχήματι εὑρεθεὶς ὡς ἄνθρωπος 8 ἐταπείνωσεν ἑαυτὸν γενόμενος ὑπήκοος μέχρι θανάτου, θανάτου δὲ σταυροῦ· 9 διὸ καὶ ὁ θεὸς αὐτὸ†τὸ WH Treg NA28 ] – RP ὑπερύψωσεν, καὶ ἐχαρίσατο αὐτῷ ⸀τὸ ὄνομα τὸ ὑπὲρ πᾶν ὄνομα, 10 ἵνα ἐν τῷ ὀνόματι Ἰησοῦ πᾶν γόνυ κάμψῃ ἐπουρανίων καὶ ἐπιγείων καὶ καταχθονίων, 11 καὶ πᾶσα γλῶσσα ἐξομολογήσηται ὅτι κύριος Ἰησοῦς Χριστὸς εἰς δόξαν θεοῦ πατρός.
12 Ὥστε, ἀγαπητοί μου, καθὼς πάντοτε ὑπηκούσατε, μὴ ὡς ἐν τῇ παρουσίᾳ μου μόνον ἀλλὰ νῦν πολλῷ μᾶλλον ἐν τῇ ἀπουσίᾳ μου, μετὰ φόβου καὶ τρόμου τὴν ἑαυτῶν σωτηρίαν κατεργάζεσθε, 13 ⸀θεὸς‡θεὸς WH Treg NA28 ] ὁ θεὸς RP γάρ ἐστιν ὁ ἐνεργῶν ἐν ὑμῖν καὶ τὸ θέλειν καὶ τὸ ἐνεργεῖν ὑπὲρ τῆς εὐδοκίας.
14 Πάντα ποιεῖτε χωρὶς γογγυσμῶν καὶ διαλογισμῶν, 15 ἵνα γένησθε ἄμεμπτοι καὶ ἀκέραιοι, τέκνα θεοῦ ⸂ἄμωμα μέσον§ἄμωμα μέσον WH Treg NA28 ] ἀμώμητα ἐν μέσῳ RP γενεᾶς σκολιᾶς καὶ διεστραμμένης, ἐν οἷς φαίνεσθε ὡς φωστῆρες ἐν κόσμῳ 16 λόγον ζωῆς ἐπέχοντες, εἰς καύχημα ἐμοὶ εἰς ἡμέραν Χριστοῦ, ὅτι οὐκ εἰς κενὸν ἔδραμον οὐδὲ εἰς κενὸν ἐκοπίασα. 17 ἀλλὰ εἰ καὶ σπένδομαι ἐπὶ τῇ θυσίᾳ καὶ λειτουργίᾳ τῆς πίστεως ὑμῶν, χαίρω καὶ συγχαίρω πᾶσιν ὑμῖν· 18 τὸ δὲ αὐτὸ καὶ ὑμεῖς χαίρετε καὶ συγχαίρετέ μοι.
19 Ἐλπίζω δὲ ἐν κυρίῳ Ἰησοῦ Τιμόθεον ταχέως πέμψαι ὑμῖν, ἵνα κἀγὼ εὐψυχῶ γνοὺς τὰ περὶ ὑμῶν. 20 οὐδένα γὰρ ἔχω ἰσόψυχον ὅστις γνησίως τὰ περὶ ὑμῶν μεριμνήσει, 21 οἱ πάντες γὰρ τὰ ἑαυτῶν ζητοῦσιν, οὐ τὰ ⸂Ἰησοῦ Χριστοῦ*Ἰησοῦ Χριστοῦ Treg NA28 ] Χριστοῦ Ἰησοῦ WH RP. 22 τὴν δὲ δοκιμὴν αὐτοῦ γινώσκετε, ὅτι ὡς πατρὶ τέκνον σὺν ἐμοὶ ἐδούλευσεν εἰς τὸ εὐαγγέλιον. 23 τοῦτον μὲν οὖν ἐλπίζω πέμψαι ὡς ἂν ἀφίδω τὰ περὶ ἐμὲ ἐξαυτῆς· 24 πέποιθα δὲ ἐν κυρίῳ ὅτι καὶ αὐτὸς ταχέως ἐλεύσομαι.
25 Ἀναγκαῖον δὲ ἡγησάμην Ἐπαφρόδιτον τὸν ἀδελφὸν καὶ συνεργὸν καὶ συστρατιώτην μου, ὑμῶν δὲ ἀπόστολον καὶ λειτουργὸν τῆς χρείας μου, πέμψαι πρὸς ὑμᾶς, 26 ἐπειδὴ ἐπιποθῶν ἦν πάντας ⸀ὑμᾶς†ὑμᾶς Treg NA28 RP ] + ἰδεῖν WH καὶ ἀδημονῶν διότι ἠκούσατε ὅτι ἠσθένησεν. 27 καὶ γὰρ ἠσθένησεν παραπλήσιον ⸀θανάτῳ‡θανάτῳ Treg NA28 RP ] θανάτου WH ἀλλὰ ὁ θεὸς ⸂ἠλέησεν αὐτόν§ἠλέησεν αὐτόν WH Treg NA28 ] αὐτόν ἠλέησεν RP, οὐκ αὐτὸν δὲ μόνον ἀλλὰ καὶ ἐμέ, ἵνα μὴ λύπην ἐπὶ λύπην σχῶ. 28 σπουδαιοτέρως οὖν ἔπεμψα αὐτὸν ἵνα ἰδόντες αὐτὸν πάλιν χαρῆτε κἀγὼ ἀλυπότερος ὦ. 29 προσδέχεσθε οὖν αὐτὸν ἐν κυρίῳ μετὰ πάσης χαρᾶς, καὶ τοὺς τοιούτους ἐντίμους ἔχετε, 30 ὅτι διὰ τὸ ἔργον ⸀Χριστοῦ*Χριστοῦ Treg NA28 ] Κυρίου WH; τοῦ Χριστοῦ RP μέχρι θανάτου ἤγγισεν, ⸀παραβολευσάμενος†παραβολευσάμενος WH Treg NA28 ] παραβουλευσάμενος RP τῇ ψυχῇ ἵνα ἀναπληρώσῃ τὸ ὑμῶν ὑστέρημα τῆς πρός με λειτουργίας.

- ΠΡΟΣ ΦΙΛΙΠΠΗΣΙΟΥΣ
- <
- 2
- >

*2:3 μηδὲ κατὰ WH Treg NA28 ] ἢ RP

†2:4 ⸀ἕκαστοι WH Treg ] ἕκαστος NA28 RP

‡2:4 σκοποῦντες WH Treg NA28 ] σκοπεῖτε RP

§2:4 ⸁ἕκαστοι WH Treg NA28 ] ἕκαστος RP

*2:5 φρονεῖτε WH Treg NA28 ] γὰρ φρονείσθω RP

†2:9 τὸ WH Treg NA28 ] – RP

‡2:13 θεὸς WH Treg NA28 ] ὁ θεὸς RP

§2:15 ἄμωμα μέσον WH Treg NA28 ] ἀμώμητα ἐν μέσῳ RP

*2:21 Ἰησοῦ Χριστοῦ Treg NA28 ] Χριστοῦ Ἰησοῦ WH RP

†2:26 ὑμᾶς Treg NA28 RP ] + ἰδεῖν WH

‡2:27 θανάτῳ Treg NA28 RP ] θανάτου WH

§2:27 ἠλέησεν αὐτόν WH Treg NA28 ] αὐτόν ἠλέησεν RP

*2:30 Χριστοῦ Treg NA28 ] Κυρίου WH; τοῦ Χριστοῦ RP

†2:30 παραβολευσάμενος WH Treg NA28 ] παραβουλευσάμενος RP

© 2010 Society of Biblical Literature and Logos Bible Software